Vello Salo on elanud ja õppinud Itaalias, Šveitsis, Hollandis, Saksamaal, Jordaanias, Iraagis, Rootsis ja Kanadas. Ta on töötanud katoliku kiriku vaimulikuna Saksamaal ning Vana ja Uue Testamendi professorina Iraagis ja Kanadas. Ta on juhtinud Vatikani Raadio eestikeelseid saateid ja olnud õppejõud Toronto ülikoolis. Salo on kirjastanud oma Maarjamaa kirjastuses eesti luulet ja kirjandust, uurinud massirepressioone okupatsioonide ajal.